Publication: Magyar Közlöny
Issue: MK-2000-133 (Year: 2000, Number: 133)
Era: 1990-2004
Section: 20/1997. (II. 13.) Korm. rendelet (a továbbiakban: R.)
Paragraph Index: 31

(4) Az R. 12/A. §-ának (2) bekezdése helyébe a következő rendelkezés lép: „(2) A közoktatási információs rendszerbe történő bekapcsolódás az OM részére megküldött nyilatkozattal történik. A nyilatkozatot a közoktatási intézmény az e rendelet 3. számú melléklete szerinti adatlapon — a fenntartó cégszerű aláírásával hitelesítve — postai úton küldi meg az OM részére. A nyilatkozatot, ha a közoktatási intézmény bekapcsolódott az INTERNET-es szolgáltatásba (a továbbiakban: INTERNET-es hozzáférés) az INTERNET-en keresztül is továbbítani kell. Ha a közoktatási intézmény nem rendelkezik INTERNET-es hozzáféréssel, azonban a számítógép parkjának kiépítéséhez OM támogatásban részesült, a nyilatkozatot számítógépes adathordozón is meg kell küldeni az OM részére. A bejelentőlapokat és a számítógépes adathordozót az IRISZ-SULINET Programiroda bocsátja — ingyenesen — az érintettek rendelkezésére.”

Source: https://magyarkozlony.hu/hivatalos-lapok/38f7c078af9081f050d7956a54ed66f91e5cae7b/dokumentumok/af867356a1e9d2d87824220d89a0b11d42c27bef/letoltes